Table of Contents

Title Page

© Digi-Book Magyarország Kiadó, 2023

E könyvet ajánljuk Banovits Kajetán, - az Államvasutak volt igazgatója, a Magyar Labdarúgók Szövetsége volt elnöke - emlékének, ki átlátva a labdarúgó sportnak nemzetnevelő fontosságát, azt nagy elfoglaltsága mellett is munkájával hathatósan támogatta és a kezdet nehézségein átsegítette.

ELŐSZÓ

Általános tudnivalók

A csapatkapitány

A csatárjáték

A centercsatár

A szélsőcsatárok

Az összekötőcsatárok

A fedezetek játéka

A centerfedezet

A szélső fedezetek

A védelmi taktika

A hátvédek

A kapus

Az offside (lesben állás)

A rúgás

A corner-rúgás és a touch-dobás

A BORÍTÓT A DIGI-BOOK KIADÓ TERVEZTE

Fischer Mór - Faragó Lajos

A FUTBALLJÁTÉK TECHNIKÁJA

BUDAÖRS, 2023

DIGI-BOOK MAGYARORSZÁG KIADÓ

www.digi-book.hu

ISBN 978-963-559-493-1 EPUB
ISBN 978-963-559-494-8 MOBI

© Digi-Book Magyarország Kiadó, 2023

A mű eredeti címe:
A futballjáték technikája

első kiadás: 1920
az elektronikus változat az 1920. évi
magyar nyelvű kiadás alapján készült

a borító 1920-as évekből származó portugál poszter
részletének felhasználásával készült

Az e-kiadás szerzői jogi megjegyzései

Ennek az e-könyvnek a felhasználási joga kizárólag az Ön személyes használatára terjed ki. Ezt az e-könyvet nem lehet ismételt értékesítésre továbbadni, sem továbbértékesíteni; nem lehet többszörözni és tilos más személynek továbbadni! Ha szeretné ezt az e-könyvet más személyekkel is megosztani, kérjük, hogy minden további személy számára vásároljon újabb példányokat. Ha Ön úgy olvassa ezt az e-könyvet, hogy azt nem vásárolta meg, vagy nem az Ön személyes használatára lett megvásárolva, úgy kérjük, hogy küldje azt vissza a http://www.digi-book.hu címre és vásárolja meg ott saját példányát. Köszönjük, hogy tiszteletben tartja ennek a szerzőnek és kiadónak a fáradságos munkáját.

E könyvet ajánljuk Banovits Kajetán,
- az Államvasutak volt igazgatója,
a Magyar Labdarúgók Szövetsége volt elnöke - emlékének,
ki átlátva a labdarúgó sportnak nemzetnevelő fontosságát,
azt nagy elfoglaltsága mellett is munkájával hathatósan támogatta
és a kezdet nehézségein átsegítette.

ELŐSZÓ

Alig két évtizede, hogy a labdarúgósport hazánkban otthonra talált. Kezdetben csak Budapesten karolták fel, lassan és fokozatosan azonban Budapestről, mint központból hódító útra indult ez a magyar temperamentumnak mindenképpen megfelelő játék és kétségtelen, hogy ha a szörnyű világháború 1914 nyarán meg nem akasztja fejlődésében, ma már, mint nemzeti játékról emlékezhetnénk meg róla. Nagy elterjedtsége és népszerűsége mellett, - különösen a vidéken, - a játék színvonala alig emelkedett. Ennek oka, hogy mindama kiváló tulajdonságok, amelyek a magyar fajt különösképpen alkalmassá teszik a labdarúgás űzésére - így szívósság, gyorsaság, bátorság, leleményesség, testi erő - nem érvényesülhettek eléggé, mert játékosaink tanítók, útmutatók nélkül, egymástól elszigetelten nevelkedve, mindannyian úttörő munkára voltak utalva. Mindazt, amit a játékos tanító oktatása, útmutató irányítása mellett a legnagyobb könnyedséggel sajátíthatna el, annak birtokába a magára utalt játékos csak hosszú tapasztalat, önkáron való okulás, sok energia elpazarlása által juthat.

Célunk e művel oly kézikönyvet juttatni a játékosnak, mely az e téren mutatkozó hiányokat hivatott pótolni. E könyvet nemcsak a játékosoknak, hanem a nézőközönségnek is szántuk.

Szerény nézetünk szerint a mérkőzéseknek immár tízezrekre rúgó közönsége megismerve a labdarúgó játék lényegét, magát a küzdelmet, s annak egész folyamatát sokkal inkább lesz módjában értékelni és élvezni, a legtöbb nézőt ui. tisztára csak a küzdelem eredménye, de nem maga a küzdelem érdekli.

A labdarúgósportnak mint szociális népsportnak is nagy hivatása van. Ez volt az egyetlen sportág, mely nem ismert társadalmi válaszfalakat, s mint valóban demokratikus játék összehozta és egyesítette a társadalom különben elszigetelt egyesületeit. A játék demokratikus voltának tudható be, hogy a háború viszontagságai közepette nem senyvedt el.

Tudatában vagyunk annak, hogy első alkalommal nem nyújthattunk tökéleteset, minthogy magunknak is úttörő munkát kellett végeznünk.

Legközelebbi célunknak és feladatunknak ismerjük e művet kibővíteni. Szívesen látjuk és kérjük sporttársaink támogatását oly irányban, hogy szakszerű megjegyzéseikkel, felvilágosításaikkal tájékoztassanak e munka esetleges hiányairól; így válik majd lehetővé, hogy legközelebb már tökéleteset nyújtsunk.

Szerény művünk megírásánál segítségünkre volt a

Deutsches Fussball Jahrbuch 1913. évi száma,

Ch. Gondouin et Jordan „Le Football” és

B. S. Evers and E. C. E. Hughes Davies „The complete Association Footballer”

című könyve.

Kelt, Budapesten, 1920. március 1-én.

A szerzők

Általános tudnivalók

A labdarúgásnál is érvényre jut ama régi igazság: „Gyakorlat teszi a mestert”. A játéktudás gerince tényleg a gyakorlat, de a gyakorlat önmagában nem elegendő, a játékosnak elméleti tudásra is van szüksége.

Az iskola padjaiban, a hivatal négy fala között, vagy a műhely többé-kevésbé egészségtelen levegőjében eltöltött órák ellensúlyozására a szabadban való tartózkodás, mozgás a legajánlatosabb.

A football játék a szervezet fokozottabb igénybevételével jár, melynek csak egészséges test képes megfelelni. Ahhoz tehát, hogy a football sikerrel és tulajdonképpeni céljának megfelelően űzhessük, mindenekelőtt egészséges testre van szükség.